Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston vahvistamaan yhteiseen kantaan, joka koskee ehdotusta: toinen rautatiepaketti - Euroopan parlamentin ja neuvoston asetus Euroopan rautatieviraston perustamisesta - Komission ehdotusta muuttava EY:n perustamissopimuksen 250 (2) artiklan nojalla /* KOM/2003/0719 lopull. - COD 2002/0024 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston vahvistamaan yhteiseen kantaan, joka koskee ehdotusta: TOINEN RAUTATIEPAKETTI - Euroopan parlamentin ja neuvoston asetus Euroopan rautatieviraston perustamisesta - Komission ehdotusta muuttava EY:n perustamissopimuksen 250 (2) artiklan nojalla 2002/0024 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston vahvistamaan yhteiseen kantaan, joka koskee ehdotusta: TOINEN RAUTATIEPAKETTI - Euroopan parlamentin ja neuvoston asetus Euroopan rautatieviraston perustamisesta EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon tarkistuksista, joita Euroopan parlamentti on ehdottanut toisessa käsittelyssä. Komissio antaa seuraavassa lausuntonsa parlamentin ehdottamista tarkistuksista. 1. TAUSTA Ehdotus toimitettiin Euroopan parlamentille ja neuvostolle [asiakirjat KOM(2002) 21 lopullinen - 2002/0022 (COD) KOM(2002) 22 lopullinen - 2002/0023 (COD) KOM(2002) 23 lopullinen - 2002/0024 (COD) KOM(2002) 25 lopullinen - 2002/0025 COD)] // 24.1.2002 Euroopan talous- ja sosiaalikomitea antoi lausuntonsa // 19.9.2002 Euroopan parlamentti antoi lausuntonsa ensimmäisessä käsittelyssä // 14.1.2003 Muutettu ehdotus annettiin // Ei ole Yhteinen kanta vahvistettiin // 26.6.2003 Euroopan parlamentti antoi 23. lokakuuta 2003 toisessa käsittelyssä päätöslauselman, johon sisältyy tarkistuksia yhteisen kannan kaikkiin teksteihin seuraavasti: - 28 tarkistusta ehdotukseen Euroopan parlamentin ja neuvoston direktiiviksi yhteisön rautateiden turvallisuudesta sekä rautatieyritysten toimiluvista annetun neuvoston direktiivin 95/18/EY ja rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta annetun direktiivin 2001/14/EY muuttamisesta - 4 tarkistusta ehdotukseen Euroopan parlamentin ja neuvoston direktiiviksi Euroopan laajuisen suurten nopeuksien rautatiejärjestelmän yhteentoimivuudesta annetun neuvoston direktiivin 96/48/EY ja Euroopan laajuisen tavanomaisen rautatiejärjestelmän yhteentoimivuudesta annetun Euroopan parlamentin ja neuvoston direktiivin 2001/16/EY muuttamisesta - 32 tarkistusta ehdotukseen Euroopan parlamentin ja neuvoston asetukseksi Euroopan rautatieviraston perustamisesta - 9 tarkistusta ehdotukseen Euroopan parlamentin ja neuvoston direktiiviksi yhteisön rautateiden kehittämisestä annetun neuvoston direktiivin 91/440/ETY muuttamisesta. 2. EHDOTUKSEN TARKOITUS Kyseessä on neljä toisiinsa liittyvää lainsäädäntöehdotusta: - Ehdotus rautateiden turvallisuutta koskevaksi direktiiviksi, jossa määritellään turvallisuusjärjestelmän olennaiset osatekijät sekä infrastruktuurin hallinnon että rautatieyritysten osalta. Tarkoituksena on kehittää turvallisuutta koskeva yhteinen lähestymistapa ja ottaa käyttöön yhteinen turvallisuustodistusten myöntämistä, sisältöä ja voimassaoloa koskeva järjestelmä. Lisäksi aletaan soveltaa onnettomuustapausten teknisen tutkinnan riippumattomuutta koskevaa periaatetta kuten muillakin aloilla. - Yhteentoimivuusdirektiivien 96/48/EY ja 2001/16/EY muuttaminen. Niiden muutosten lisäksi, joita edellä mainittu ehdotus edellyttävät yhteentoimivuusdirektiiveihin, tarkoituksena on varmistaa, että soveltamisala on sama verkolla, jonka käyttöoikeuksia laajennetaan, ja verkolla, jolla yhteentoimivuussääntöjä tullaan soveltamaan. - Ehdotus asetukseksi Euroopan rautatieviraston perustamisesta; viraston tehtävänä on antaa teknistä tukea yhteentoimivuutta ja turvallisuutta koskevalle työlle. Viraston tehtäväkenttään kuuluisi yhtäältä yhteisten turvallisuusnormien kehittäminen sekä turvallisuustason valvontajärjestelmän kehittäminen ja hallinta ja toisaalta yhteentoimivuuden teknisten eritelmien laadinta-, rekisteröinti- ja valvontajärjestelmän hallinta pitkällä aikavälillä. - Ehdotus direktiivin 91/440/ETY muuttamiseksi siten, että laajennetaan rautatieinfrastruktuurin käyttöoikeudet jäsenvaltion sisäisiin tavaraliikennepalveluihin ja nopeutetaan markkinoiden avautumista. 3. KOMISSION LAUSUNTO EUROOPAN PARLAMENTIN EHDOTTAMISTA TARKISTUKSISTA Ehdotus Euroopan parlamentin ja neuvoston asetukseksi Euroopan rautatieviraston perustamisesta Parlamentti haluaa tukea komission alkuperäistä ehdotusta, joka koskee neuvoston ja komission sekä toimialan edustajien tasavertaista edustusta viraston hallintoneuvostossa (tarkistukset 1, 10 ja 33). Viraston toiminnan avoimuuden parantamiseksi parlamentti toivoo, että ammattijärjestöjen edustajat osallistuisivat viraston työryhmiin, jotka käsittelevät suoraan työntekijöiden työolosuhteisiin, terveyteen ja turvallisuuteen vaikuttavia asioita (tarkistus 4). Parlamentti toivoo myös, että työmarkkinaosapuolia kuullaan laajemmin viraston laatimista ehdotuksista (tarkistus 5). Parlamentti lisää asetukseen rahoitusta ja talousarviota koskevat vakiosäännökset (tarkistukset 11, 16, 17, 18, 19, 20, 21, 22, 23, 24, 25, 26, 27, 28, 29, 30, 31 ja 32). Nämä säännökset sisältyvät uuteen varainhoitoasetukseen, joka tuli voimaan 1. tammikuuta 2003, eikä niitä voitu vielä ottaa huomioon yhteisessä kannassa [1]. Parlamentti lisää asetukseen myös avoimuutta koskevat vakiosäännökset (tarkistukset 13, 14 ja 15). [1] Yhteisön virastojen perustamissäädösten muutokset on julkaistu Euroopan unionin virallisessa lehdessä L 245, 29.9.2003. Tarkistus 7 on pieni sanamuodon muutos. Komissio tukee kaikkia näitä tarkistuksia. Komissio ei voi hyväksyä tarkistusta 3, koska se aiheuttaisi viraston ja eri kansallisten viranomaisten vastuunjakoon liittyviä oikeudellisia ongelmia. Komissio ei voi myöskään hyväksyä tarkistusta 6, koska se tekisi viraston ja kansallisten turvallisuus- ja tutkintaviranomaisten vuorovaikutuksesta liian jäykkää ja byrokraattista. Asetuksessa säädetään jo, että viraston on edistettävä näiden kansallisten viranomaisten verkottumista ja hyvää yhteistyötä. Tarkistukset 8 ja 9 koskevat veturinkuljettajien ammattipätevyyttä. Näitä tarkistuksia ei voida hyväksyä, koska komissio aikoo antaa erityisesti tätä kysymystä koskevan ehdotuksen vuoden loppuun mennessä. Komissio ei voi myöskään hyväksyä viraston työkieliä koskevaa tarkistusta 12, koska se katsoo, että viraston tulisi käyttää ainoastaan alan ammattilaisten välillä nykyisin käytössä olevia työkieliä.